कंजक पूजन कर मनाया अटल जी का जन्मदिन
भास्कर संवाददाता | होशियारपुर
अटलबिहारी वाजपेयी ने सारी उम्र देश के उत्थान का काम किया है और आने वाली पीढ़ियां भी इस देश को तरक्की के रास्ते पर ले जा सकें, उसके लिए अटल जी ने अपनी कविताओं में तरक्की के सारे रास्तों का बखान किया है। यह बात राज्य सभा सांसद अविनाश राय खन्ना ने गांव आदमवाल में कंजक पूजन कर अटल बिहारी वाजपेयी का जन्म दिन मनाने के लिए हुए कार्यक्रम में कही।
खन्ना ने कहा कि भारत के इतिहास में अटल बिहारी वाजपेयी का नाम भारत को उन्नति के रास्ते पर ले जाने के लिए सदैव लिया जाएगा। उन्होंने कहा कि ऐसे महापुरुष के जन्मदिवस पर नौजवानों ने कंजक पूजन करने का जो कार्य में उत्साह दिखाया है, वह यह दर्शाता है कि आज भी नौजवानों के आदर्श अटल बिहारी वाजपेयी हैं। खन्ना ने कहा कि आज पूरा देश अटल बिहारी वाजपेयी की लंबी आयु की कामना कर रहा है। मौके पर राज्य सभा सांसद अविनाश राय खन्ना के राजनीतिक सचिव संजीव तलवाड़, सरपंच ठाकुर सतवीर सिंह, विक्रमजीत, नत्था सिंह, पं. रजनीश, मोहन सिंह, प्रकाश सिंह, लाली, दविन्द्र सिंह, गुरदीप सिंह, जसविंद्र सैनी आदि सहित क्षेत्र के कई लोग भी मौजूद थे।
गांव अादमवाल में अटल बिहारी वाजपेयी का कंजक पूजन कर जन्म दिन मनाते सांसद अविनाश राये खन्ना।
hin_Deva bho_Deva hin_Deva hin_Deva hin_Deva